***НАРОДНО ЧИТАЛИЩЕ „СВЕТЛИНА – 1929“с.Златосел***

*Община Брезово ПЛОВДИВСКА ОБЛАСТ*

**Годишен отчет за дейността на читалището за 2023г.**

В една поредна трудна година, поради продължаващата пандемия се постарахме дейността на Народно читалище „Светлина-1929” с. Златосел да продължава да работи с всички сили за изпълнението на задачите от основните насоки за развитие на читалищната дейност и културен календар

2023 година.

**Основни задачи:**

* Да опазва културно-историческото наследство и националните традиции
* Да спомага изграждането на ценностната система у децата и младежите
* Да поддържа и обогатява материалната база
* Да разработва и реализира инициативи /проекти/ за общност но и местно развитие, и финансиране на читалищната дейност
* Да подържа активно сътрудничество между читалищата на територията на общината и страната
* Обогатяване на библиотечния фонд чрез закупуване на нова литература, участия в проекти и дарения.
* Да развива,обслужва и обогатява страницата на читалището.
* Да организира кампания за набиране на средства за ремонт на църковния храм в селото.
* Да учавства активно в организираните походи до Мегалитите в нашия район.

**Дейности:**

# Библиотечна и информационна дейност

През изтеклата 2023 година бяха регистрирани 52 потребители, общият брой на посещенията в библиотеката бяха 102, като за дома, така и в читалнята и за ползването на компютър.

Това е най-големия брой на реални читатели регистрирани досега.Всичко това се случи благодарение на проекта в който участвахме и бяхме одобрени.Също така закупихме нова литература,съответстваща на читателските потребности.

Библиотеката рекламира дейността си и тази на читалището чрез страницата на читалището и обяви за предстоящите мероприятия.

През отчетената година са раздадени 299 тома библиотечни документи.

През годината за фонда на библиотеката са набавени 165 тома библиотечни документи на стойност 2306.99 лв. Придобити от собствени средства 25 тома, дарени 60 тома и от участие в проект 80 тома.Отчислените библиотечни документи са 380 физически изхабени тома. Така към 31.12. 2023г. нашата библиотека разполага с 4228 тома библиотечни документи.

Библиотеката организира работа с децата на сезонните работници,като начални уроци по математика и български език и прожектиране на филмчета. Тази година за първи път организирахме разходки в залата за книги с цел опознаване на фонда и по-добра ориентация в търсенето на предпочитаната литература.

# Културно- масова работа

Мероприятията,сбирките,беседите и цялостната работа на читалището се ползват с подкрепата на местните институции и голям кръг от съмишленици.

# Худовествено-творческа дейност

В читалището се провеждат ежеседмични сбирки на клуб‘‘Кръгозор“.Започнахме и нови сбирки под надслов-,,Сръчни ръце“, ,,Кулинарен“ кръжок, както и клуб за ръчно плетиво и бродерия.Записахме и наш член за участие във фолклорен конкурс,който ни зарадва с три медала и няколко грамоти.

Гордеем се с нашите самодейци защото те разнасят славата на читалището и селото с магична сила.

Читалищното настоятелство през изминалата година се стремеше да разнообрази делниците и празниците на населението на Златосел.

Въпреки огромната ангажираност,която имахме за съжаление не можахме да осъществим плануваните две екскурзии и се надяваме на по-добър късмет за осъществяването им през следващата година.

Председател …Т.Вълков…………………..

/

# ПРОЕКТО – ПРОГРАМА ЗА РАЗВИТИЕ НА

**НАРОДНО ЧИТАЛИЩЕ „СВЕТЛИНА-1929 г.’’ – с.Златосел ПРЕЗ 2024г.**

Вписаните в регистъра на Юнеско български читалища сами по себе си са уникални в целия свят. Описани са като **центрове за съхраняване на добрите практики за опазване на нематериалното културно наследство.** Аргументите за това международно признание се коренят във факта, че тези средища успяват да останат живи обществени институции, в които националната култура се възпитава и предава през поколенията до наши дни. Читалищата са първите граждански организации, които осигуряват равно участие и всеобщ достъп до услуги на всички членове на обществото, като така стимулират и развиват и техните социални взаимоотношения. Днес нашето читалище продължава да изпълняват дейност в полза на културните нужди на обществото.

Основната роля на читалището ни е да осъществява културен живот и приобщаване на гражданите и най - вече подрастващото поколение към постиженията на науката, изкуството и културата. Да работи за запазване на обичаите и традициите на българския народ и утвърждаване на националното самосъзнание. Да организира и участва в инициативи като: фестивали, събори, тържества и други на местно, регионално и национално ниво.

**О С Н О В Н И З А Д А Ч И**

* Съвместна дейност на НЧ „Светлина-1929” с библиотеката, кметството, пенсионерски клуб и община Брезово при провеждането на местни и общински празници, национални събори и международни фестивали .
* Да разшири съдържателния и социалния обхват на читалищната дейност за привличане на по-широк кръг население
* Да използваме фолклора като средство за възпитание.
* Да спомага изграждането на ценностна система у децата и младежите
* Да опазва културно-историческото наследство и националните традиции
* Да разработва и реализира инициативи, проекти за общностно местно развитие и финансиране на читалищната дейност
* Да работи за осигуряване на по-добра, по-съвременна и повисококачествена образователна, културна, социална и информационна среда на населението
* Да поддържа активно партньорство с общинската администрации, както и с културните институции и бизнеса за взаимна полза
* Обогатяване на библиотечния фонд, чрез закупуване на нова литература, участие в проекти и дарения.
* Съхраняване, обогатяване и ремонт на материалната база на НЧ

„Светлина-1929” с помощта на община Брезово и участие в проекти

# Културно- масова и художествено-творческа дейност

* Осъществяване на културният календар за читалищните прояви
* Повишаване на художественото и жанрово разнообразие на културните мероприятия
* Участие в културните мероприятия на общината
* Честване на официалните и традиционни празници, сборове, вечер на родният край и годишнини
* Провеждане на мероприятия, свързани със съхраняването, развитието и популяризирането на местни традиции и обичаи.
* Съвместна работа с кметството,бизнеса и доброволци

# Библиотечна дейност

* Привличане на повече нови потребители
* Обновяване на библиотечният фонд в зависимост от читателските интереси
* Конкурси (мартеница, картички, рисунки, сурвачки и др.) и други материали (предмети на приложното изкуство)
* Осъществяване на изложби свързани с бележити дати на личности и събития от местен, регионален и национален характер, литературни четения на творби на известни автори по случай кръглите им годишнини
* Провеждане на срещи и литературни четения на новоиздадена литература и млади автори.

-Четене на вън от библиотеката

**Материално - техническа база на читалището**

С помощта на община Брезово и дарители се извърши ремонт на

* Ремонт на водопровода в читалището,но има още довършителни задачи,които предстоят.
* Библиотеката – набавяне на още нови стелажи.

# Обучение и квалификация

Участие на щатните работници в семинари, обучения и други, свързани с повишаване квалификацията им по основните читалищни и библиотечни дейности и работата им по проекти. Повишаване качеството на обслужване към потребителите на услугите в Читалището.Настоятелна молба за помощ при заплащане на таксата за курс по библиотечна квалификация.